לוח משמרות 996

לוח משמרות 996 (996工作制) הוא לוח עבודה במשמרות שנהוג במספר חברות ברפובליקה העממית של סין. הוא שואב את שמו מהדרישה שהעובדים יעבדו בין השעות תשע בבוקר עד תשע בערב, 6 ימים בשבוע; כלומר 72 שעות בשבוע.<ref name="sixthtone-996"></ref><ref name="bbc_996"></ref><ref name="996_why"></ref><ref name="scmp_whatis996"></ref><ref name="wsj996"></ref><ref></ref> מספר חברות אינטרנט סיניות אימצו מערכת זו כתוכנית העבודה הרשמית שלהן. המבקרים טוענים כי לוח משמרות 996 מהווה הפרה של החוק הסיני וכינו אותו "עבדות מודרנית".<ref name=":1"></ref><ref></ref><ref></ref>

במרץ 2019 החלה הפגנה "נגד 996" באמצעות אתר GitHub.<ref></ref><ref name="voa_chinese_protest_996"></ref><ref name="nytimes_996_is_hustle_culture"></ref> בשנת 2021, מחקר אקדמי של מוסדות סיניים הכיר לראשונה בקיומן של "תרבויות עבודה מוגזמות כמו 996".<ref name=":0"></ref>

"996" הוכרז כבלתי חוקי על ידי בית המשפט העליון של סין ב-27 באוגוסט 2021.<ref></ref>

== רקע ==
תרבות העבודה בשעות נוספות מושרשת היטב בחברות ה-IT הסיניות,<ref name="jb_0"></ref> שם המיקוד הוא בדרך כלל על מהירות והפחתת עלויות.<ref name="jb_bbc"></ref> חברות נוקטות מגוון אמצעים, כגון החזר תעריפי מוניות לעובדים שנשארים במשרד עד שעות הלילה המאוחרות, כדי לעודד עבודה בשעות נוספות.<ref name="996_dycj"></ref>

ייתכן שמנהג זה הוביל לתופעת דחיינות שינה.

בשנת 2020, מחקר מצא כי "עסקים סיניים נוטים יותר לנקוט בשעות עבודה ארוכות מאשר עסקים אמריקאים".<ref></ref>

בשנת 2020, מחקר אחר השווה את תרבות 996 ל"עבדות מודרנית", שנוצרה באמצעות שילוב של "קפיטליזם גלובלי בלתי מוגבל ותרבות קונפוציאנית של היררכיה וצייתנות".

בשנת 2021, לראשונה, מחקר סיני זיהה את קיומן של "תרבויות עבודה מוגזמות כמו 996" במידה שאם לא יתוקן הוא יכול לדלל את הרווחים ממדיניות הסירקולציה הדואלית - אסטרטגיה לשינוי הכלכלה הסינית על ידי העדפת צריכה מקומית (סירקולציה פנימית) יחד עם פתיחות לסחר והשקעות בינלאומיים.

=== חקיקה רלוונטית ===
חוק העבודה של הרפובליקה העממית של סין קובע: <blockquote>פרק 4 סעיף 36 המדינה תנהג במערכת שעות עבודה בה פועלים עובדים בממוצע לא יותר משמונה שעות ביום ולא יותר מ־44 שעות בשבוע.

 סעיף 41 המעסיק יכול להאריך את שעות העבודה עקב צורכי הייצור או העסקים לאחר התייעצות עם האיגוד המקצועי והעובדים שלו. שעות העבודה להארכה, באופן כללי, לא יהיו יותר משעה ביום, או לא יותר משלוש שעות ביום, אם נדרשת הארכה כאמור מסיבות מיוחדות ובתנאי שמובטח בריאותם הפיזית של העובדים. זמן העבודה שיש להאריך לא יעלה על 36 שעות בחודש.

 סעיף 44 המעסיק ישלם לעובדים שכר גבוה מהשכר המשולם עבור עבודה בשעות רגילות על פי התקנים הבאים בכל אחד מהמקרים המפורטים:
(1) תשלומי שכר לעובדים יהיו לא פחות מ-150 אחוז משכרם אם העובדים מתבקשים לעבוד שעות ארוכות יותר; (2) תשלומי שכר לעובדים לא יפחתו מ-200 אחוזים משכרם אם לא ניתן לארגן מנוחה לעובדים לאחר שהתבקשו לעבוד בימי מנוחה; (3) תשלומי שכר לעובדים לא יפחתו מ-300 אחוז משכרם, אם העובדים מתבקשים לעבוד בחגים חוקיים.

פרק 12 סעיף 90 אם המעסיק מאריך את שעות העבודה בניגוד להוראות חוק זה, מחלקות מנהל העבודה יכולות לתת לו אזהרה, להורות לו לבצע תיקונים ולהטיל עליו קנס.

סעיף 91 מעסיק המעורב בכל אחד מהמקרים הבאים הפוגעים בזכויות ובאינטרסים הלגיטימיים של העובדים יחויב על ידי מחלקות מנהל העבודה לשלם לעובדים גמול שכר או לפצות על הפסדים כלכליים, ואף ניתן לחייב אותו בתשלום פיצויים:

(2) סירוב לשלם לעובדים גמול שכר עבור עבודה ארוכה יותר;</blockquote>

== חברות מעורבות ==
=== 58.com ===
בספטמבר 2016, אתר הפרסום המסווג 58.com הכריז רשמית על אימוץ מערכת 996<ref></ref> וגרר ביקורת מצד עובדים ופרשנים חברתיים. החברה השיבה כי היא תעודד לעבוד על פי מערכת 996 אך לא תחייב את עובדיה לעבוד על פיה.<ref name="58_1"></ref><ref name="economist_996"></ref>

=== Pinduoduo ===
בתחילת ינואר 2021, פלטפורמת המסחר האלקטרוני פינדואודואו הואשמה בכך שהכריחה את עובדיה לעבוד שעות נוספות אינטנסיביות במיוחד, מה שהוביל לכאורה לקארושי (מוות פתאומי עקב עבודה בתנאים פיזיים ו/או נפשיים קיצוניים) של עובד בן 22.<ref></ref> מאוחר יותר, החשבון הרשמי של Pinduoduo פרסם (וזמן קצר לאחר מכן מחק את הפרסום) תשובה, ואמר "מי שנמצא בתחתית החברה מרוויח את שכרו יחד עם סיכון לאבד את חייו".<ref></ref>

ימים ספורים בלבד לאחר התקרית התאבד עובד אחר בקפיצה.<ref></ref><ref></ref> ב-10 בינואר דיווחו מקורות חדשות כי החברה פיטרה עובד שפרסם תמונות המציגות את עמיתו נלקח לאמבולנס.<ref></ref><ref></ref>

=== JD.com ===
לאחר שהתפרסם לוח המשמרות של 58.com לציבור, הודעת דוא"ל פנימית מסגן נשיא JD.com גנג הי (בסינית: 何剛) שהכילה דרישה לצוות הניהול של JD.com להטמיע את מערכת 996 "על בסיס גמיש", הודלפה לרשת.<ref name="jd_1"></ref>

ב-15 במרץ 2019 עובד ב-JD.com טען כי כמה מחלקות החלו ביישום לוח משמרות של 995 (מתשע בבוקר עד תשע בערב, אבל 5 ימים בשבוע), בעוד שמחלקות אחרות כבר סיימו לעשות זאת. בעקבות הדיווח, מחלקת יחסי הציבור של JD.com הודיעה כי עבודה בשעות נוספות אינה חובה.<ref name="jd_2"></ref>

ריצ'רד ליו, מייסד החברה, התייחס לאנשים המתלוננים על לוח הזמנים של העבודה כבטלנים.<ref name="reuters_richard_liu_slackers"></ref>

=== Youzan ===
בחודש ינואר 2019, עובד Youzan הצהיר בפלטפורמה החברתית Maimai כי המפקח שלהם משתמש בלוח 996.<ref name="yz_3"></ref> באי יא, מנכ"ל Youzan, השיב, "יהיה טוב להסתכל אחורה כעבור כמה שנים". כמה כלי תקשורת מתחו ביקורת על לוח המשמרות הזה.<ref name="yz_1"></ref> מאוחר יותר באותו החודש הודיעה קבוצת הפיקוח על העבודה במחוז שיהו, האנגג'ואו כי החברה נמצאת בבדיקה.<ref name="yz_4"></ref>

=== אחרים ===
לפחות 40 חברות, כולל וואווי, פינדואודואו, JD.com וקבוצת עליבאבא, יישמו את לוח המשמרות 996 או אפילו חלופה יותר אינטנסיבית.<ref name="xinhua_40companies_996"></ref><ref name="cctv_40companies_996"></ref><ref></ref><ref></ref><ref></ref>

== הפגנות מקוונות ==
=== קמפיין GitHub 996.ICU ===
ב-26 במרץ 2019,מאגר ואתר 996.ICU נוצרו. המאגר מסביר כי השם "996.icu" מתייחס לאופן שבו מפתחים שעובדים תחת מערכת 996 היו מסתכנים בבריאות לקויה ושהייה אפשרית ביחידה לטיפול נמרץ (ICU). סיסמת התנועה היא "Developers' Lives Matter" (בתרגום מילולי: חיי מפתחים חשובים, כפרפראזה על "Black Lives Matter").<ref name="icu_info"></ref><ref name="icu_3"></ref><ref name="icu_6"></ref><ref name="icu_7"></ref><ref name="icu_8"></ref><ref name="icu_9"></ref><ref></ref>

יומיים לאחר מכן, המאגר כבר קיבל 50 אלף כוכבים, ו-100 אלף כוכבים ב-30 במרץ 2019, מה שהפך אותו למאגר המוביל ב-GitHub.<ref name="icu_1"></ref> המאגר הגיע ל-120 אלף כוכבים ב-31 במרץ 2019 ול-200 אלף כוכבים ב-9 באפריל 2019, מה שהופך אותו למאגר השני בכמות הכוכבים ב- GitHub. שטף הפעילות הוביל לכך שדף "הבעיות" של המאגר הוצף בדואר זבל ונסגר, דבר שנדון בלהט ברשתות Zhihu, Weibo ו-WeChat.<ref name="icu_5"></ref>

מטרתו המקורית של המאגר הייתה לכלול את החברות המשתמשות במערכת 996, אך הוא התפתח עד מהרה לתנועה - Anti 996 Licence (反996许可证) - הקורת לאסור מפורשות על חברות המשתמשות במערכת 996 להשתמש בקוד פתוח ב-GitHub.<ref name="qdaily20190404"></ref> (רישיון כזה לא יענה על רוב ההגדרות של תוכנת קוד פתוח, כגון הגדרת הקוד הפתוח, שכן הדרת 996 נחשבת למגבלה על מטרת השימוש).

==== חסימה בדפדפנים ====
ב-2 באפריל 2019 דווח באופן נרחב כי דפדפן QQ ו-WeChat (מוצרים של Tencent), דפדפן UC (מוצר של Alibaba), דפדפן 360 (מוצר של Qihoo 360) ועוד דפדפנים סינים רבים מבוססי כרומיום חסמו את 996.icu ותיארו אותו כ"אתר הונאה בלתי חוקי".<ref></ref>

==== תמיכה על ידי עובדי מיקרוסופט ====
ב-18 באפריל 2019, עובדי במיקרוסופט ו-GitHub יצרו מאגר GitHub בשם "support.996.ICU" לתמיכה בקמפיין נגד ה-ICU.996, שלדעתם עלול להיות בסכנת צנזורה של ממשלת סין.<ref name="verge_ms_workers_support"></ref><ref name="cnbc_ms_workers_support_anti996_campaign"></ref><ref name="abc_ms_workers_support_anti996_campaign"></ref><ref name="bi_ms_anti996"></ref><ref name="motherboard_ms_anti996"></ref><ref name="bfn_ms_anti996"></ref>

== עמדות ==
=== תומכים ===
* ג'ק מא הצהיר כי העובדים צריכים לראות ב-996 "ברכה עצומה" מכיוון שאין שום דרך "להשיג את ההצלחה שרוצים מבלי לשלם בעוד מאמץ וזמן".<ref name="cnn_jack_ma_endorses_996"></ref><ref name="bbc_jack_ma_defends_996"></ref><ref name="fortune_jack_ma_endorses_996"></ref><ref name="marketwatch_jack_me_calls_996_blessing"></ref><ref name="guardian_996"></ref><ref name="nytimes_jackma_wrong"></ref>
* ריצ'רד ליו, מייסד JD.com: "בטלנים הם לא אחים שלי!"<ref name="economist_996" />
* ג'ייסון קלקניס, יזם ומשקיע אנג'ל, מתאר את 996 כ"אותו מוסר עבודה שבנה את אמריקה". <ref></ref>

=== מתנגדים ===
* Xin Shi Ping מסוכנות הידיעות שינחואה: "מערכת שעות העבודה של 996 מנוגדת לחוקי העבודה. היא מעמיסה יתר על הבריאות והעתיד. היא גורמת נזק לעובדים החרוצים והיא אי הבנה של הרוח החרוצה".<ref name="xinshiping_996"></ref>
* יומון העם: "תמיכה ב'עבודה קשה' אין פירושה פנייה להשלטת מערכת 996".<ref name="peoples_daily_struggle_is_not_996"></ref><ref name="sina_peoples_daily_struggle_is_not_996"></ref><ref name="sohu_peoples_daily_struggle_is_not_996"></ref>
* China News Service: "אין צורך להחליף את החיים בכסף". המאמר הודפס מחדש על ידי יומון העם.<ref name="zhongxin_rather_no_marriage_than_liferisk"></ref>
* בייג'ינג דיילי: "ג'ק מא וריצ'רד ליו פשוט 'מתהדרים' בלוח המשמרות של 996, במטרה להסוות הפחתה בשכר או פיטורים". המאמר הודפס מחדש ביומון העם.<ref name="beijingribao_disguised_layoff"></ref>
* וואנג שיניה, שכתב עבור Banyuetan, הצהיר כי חלק מהיזמים מתעלמים מהחוק ומקשרים 996 לעבודה קשה, וכינו אותו מרק עוף "רעיל". הוא קבע כי למערכת 996 אין שום קשר לשקדנות של עובדים, אלא יש לה קשר רק לאינטרסים של החברה.<ref name="banyuetan_996_is_not_hardworking_but_benefits"></ref>
* גידו ואן רוסום העיר כי 996 הוא "לא אנושי".<ref name="icu_support"></ref><ref name="qdaily20190404">
</ref><ref name="pingwest_alibaba_996"></ref><ref name="techcrunch_china_996"></ref>
* בשנת 2021 לחצו חוקרים סינים על קובעי המדיניות כי "יש צורך ברפורמה במדיניות העבודה כדי לממש את הורדת זמן העבודה לכל עובד בסין (וגם לרסן את תרבויות העבודה המוגזמות כמו 996)."<ref name=":0"></ref> הם טענו, כי בלי יוזמות כאלה מדיניות הסירקולציה הדואלית נידונה להיכשל.

== ראו גם==
* קארושי
* יום עבודה בן 8 שעות
* שעות עבודה
* חיים פשוטים

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סין: כלכלה
קטגוריה:זכויות עובדים